The B-52's

The B-52's es un grop pop rock anglofòn american aparentat au movement new wave format a la fin de las annadas 1970 e originari de la ciutat d'Athens (Georgia). Es compausat de Fred Schneider (cant e percussions), de Kate Pierson (cant, percussions, clavièrs), de Keith Strickland (batariá, clavièrs, guitarra), de Cindy Wilson (cant, percussions) e de son fraire Ricky Wilson (guitarra, que defuntèt lo 12 d'octobre de 1985). Sus l'empont e en estúdio, de còps d'autres musicians en mai venon completar lo grop.

The B-52's s'es fach remarcar visualament per son estetica vintage (cofadura e vestits), mas tanben per lors fonts d'inspiracion variadas provenent de la pop cultura de las annadas 1950 e 1960. L'estili musical del grop es marcat pel cant rude de Fred Schneider que trenca amb las armonias vocalas de Kate Pierson e Cindy Wilson. L'instrumentacion ès volontàriament simplista, bastida a l'entorn de batariá, d'òrgues, de sintetizors e de las guitarras de Ricky Wilson acordadas de faiçon inabituala.

Lo grop a agut mantuns succèsses, que los mai coneguts en Occitània son Love Shack en 1990 e Planet Claire en 1980.

En 1990, Kate Pierson faguèt un duò ambe Iggy Pop (Candy), e en 1991, a cantat sul tròç Shiny Happy People del grop rock american R.E.M., grop originari coma The B-52's de la ciutat d'Athens.

 Discografia 
 1979: The B-52's
 1980: Wild Planet 
 1982: Mesopotamia (mini album)
 1983: Whammy! 
 1986: Bouncing off the Satellites
 1989: Cosmic Thing
 1992: Good Stuff
 2008: Funplex

Cançons mai conegudas
 Rock Lobster (1979)
 Planet Claire (1980, basat sus la musica del Peter Gunn Theme compausada per Henry Mancini)
 Private Idaho (1980)
 Love Shack (1990)http://www.chartsinfrance.net/The-B-52-s/Love-Shack-s1087.html

 Referéncias 

B-52's, The
B-52's, The
B-52's, The
B-52's, The
B-52's, The
B-52's, The
B-52's, The